**3 В и Г клас** **Домашна работа – 15 уч. седмица**

***Литература***

* Моля, прочетете приказката **„Царят на птиците“** от*Николай Райнов***,** на **стр. 52**, както и стихотворението **„Страшен звяр“** от *Лиана Даскалова* на **стр. 53** от ***Читанката***. Нека детето си избере любим текст, който да практикува вкъщи поне 5-6 пъти и да ми прочете в час.
* Моля, отговорете на въпроса, като използвате цели изречения в тетрадките с широки редове:
* **Каква награда получил сиромахът от царя на птиците и защо?**

***Български език***

* Моля, направете **упражнения 5 и 7** на **стр. 30-31** от ***Тетрадка № 1*.**

***Човекът и обществото***

* ***Творческа задача: Ръчно изработено табло на тема „Природата и трудовата дейност в моя роден край“***

Тази седмица задачата е по-различна и по-творческа. Ще ви трябва бял картон (не много голям), хартия, ножици, снимки/рисунки (за рисунките пособия за оцветяване) и лепило. Направете едно проучване за родния ви край (ако сте родени в Лондон, то тогава изберете родния край на някой от родителите ви) и запишете наученото под формата на текст върху хартията. Изрежете в подходящи форми и залепете върху картона на различни места. Над/до текстовете залепете ваши снимки от природата на този роден край, или принтирайте от интернет, или дори може да нарисувате природни картини, свързани с темата. Вие изберете. По желание украсете таблото с рамка или нарисувайте орнаменти, имитиращи рамка. Използвайте въображението си. 😊

**Срокът за изпълнение на задачата е до края на месец януари**.

Моля, нека децата да се опитат индивидуално и самостоятелно да подготвят проектите, с леки насоки и помощ от родителите (информация, текст).

Моля, донесете ги в клас, когато са готови, защото най-красивите табла ще окачим в сградата на нашето училище и ще качим в сайта. А ето и въпросите за насока:

1. **Разкажи развива ли се селскостопанска дейност в твоя роден край – отглеждат ли се зеленчуци, плодове, зърнени култури? Какви? Има ли ферми в близост и какви животни се отглеждат там?**
2. **Има ли фабрики и предприятия, и какво произвеждат те?**
3. **Какъв е транспортът – има ли гара, автогара, летище, пристанище?**
4. **Развит ли е туризмът? Кои са природните (реки, езера, планини..) и културни (паметници, театри, концертни зали..) забележителности?**
5. **Допълни, ако се сещаш още нещо интересно, с което е известен твоят роден край.**